stanford-oval/wikipedia huggingface dataset:
Petri Tuomisto

| Petri Tuomisto> Henkilötiedot |
| --- | --- |
Syntynyt: 14. maaliskuuta 1971 (ikä 53) Pori
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  89 kg
Pelaajaura
Pääsarjaura:  1996–2000
Seurat:  Ässät (SML)   TuTo (Mestis)   Hermes (Mestis)   Dragons de Rouen (Ranska)
Petri Tuomisto (s. 14. maaliskuuta 1971) on suomalainen jääkiekkotuomari. Tuomisto tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan kaudella 2005–2006 linjatuomariksi, mutta siirtyi 2009–2010 päätuomariksi.
Pelaajana Tuomisto on Porin Ässien kasvatti. Hän pelasi yhden kauden ajan Ässien A-junioriessa ennen lähtöään Alaskaan opiskelemaan ja pelaamaan yliopistokiekkoa. Neljän Alaskassa vietetyn vuoden jälkeen Tuomisto palasi takaisin Suomeen ja pelasi kaudella 1996–1997 seitsemän ottelua Ässien liigajoukkueessa ja kolme ottelua TuTon divarijoukkueessa. Seuraavan kauden Tuomisto pelasi I-divisioonaa Kokkolassa Hermeksen joukkueessa. Tämän jälkeen hän pelasi vielä kaksi vuotta Ranskassa ja lopetti sitten uransa pelaajana ja siirtyi erotuomariksi.
Tuomiston poika Antti pelaa myös jääkiekkoa Ässien A-junioreissa.[lähde? ]
Aiheesta muualla

Petri Tuomisto Elite Prospects. Everysport Media Group AB. (englanniksi)
Perfect Stranger – vaara verkossa

| Perfect Stranger – vaara verkossa> Perfect Stranger |
| --- | --- |

Ohjaaja:  James Foley
Käsikirjoittaja:   Todd Komarnicki  Jon Bokenkamp 
Tuottaja:   Elaine Goldsmith-Thomas  Stephanie Langhoff  Daniel A. Thomas 
Säveltäjä:  Antonio Pinto
Kuvaaja:  Anastas Michos (käännä suomeksi)
Leikkaaja:  Christopher Tellefsen
Tuotantosuunnittelija:  Bill Groom
Pääosat:   Halle Berry  Bruce Willis  Giovanni Ribisi 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Perfect Stranger – vaara verkossa (engl. Perfect Stranger) on vuonna 2007 ensi-iltansa saanut jännityselokuva, jonka on ohjannut James Foley. Elokuvan pääosissa ovat Halle Berry ja Bruce Willis.
Elokuva kertoo toimittaja Rowena Pricesta. Hänen hyvä ystävänsä on hiljattain murhattu, ja tutkiessaan tapausta hän saa selville, että murha saattaa liittyä jotenkin mainospomoon Harrison Hilliin. Rowena ottaa itselleen peitenimen, Katherine, ja ujuttautuu töihin Harrisonin toimistoon. Rowenan tutkimukset käyvät vielä vaarallisemmiksi, kun hän aloittaa nettisuhteen Harrisonin kanssa nimellä Veronica. Kauhukseen Rowena kuitenkin huomaa ettei ole ainoa, joka on muuttanut identiteettiään.
Näyttelijät

| 0 | 1 | 2 |
| --- | --- | --- |
|   Halle Berry   | … |   Rowena Price   |
|   Bruce Willis   | … |   Harrison Hill   |
|   Giovanni Ribisi   | … |   Miles Haley   |
|   Gary Dourdan   | … |   Cameron   |
|   Nicki Aycox   | … |   Grace Clayton   |
Arvioita

Turun Sanomien Päivi Valotien mielestä hiipuvien Hollywood-tähtien vetovoimaan luottava Perfect Stranger ei ole sen enempää tiivistunnelmainen kuin seksikäskään trilleri. Pääparin välillä ei kipinöi, eikä verkon vaaroihin ole keksitty tuoretta näkökulmaa. ”Elokuvan erotiikka tuntuu lopulta rajoittuvan eräänkin oikean, jenkkijulkkisten suosiman alusvaatemerkin hävyttömän hyvään tuotesijoitteluun, joka on ollut näppärä toteuttaa mainostoimistomaailmaan sijoittuvassa tarinassa.”
Peräinen Saarijärvi

| Peräinen Saarijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°15′19″N, 25°04′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Keskiseen Saarijärveen 
Järvinumero:  35.786.1.007
Mittaustietoja
Pinnankorkeus:  162,1 m  
Rantaviiva:  1,645 km  
Pinta-ala:  6,662 ha  
Saaria:  1 
 fiPeräinen Saarijärvi 
Peräinen Saarijärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 6,7 hehtaaria ja se on 400 metriä pitkä ja 300 metriä leveä. Järvellä on kartan mukaan yksi saari. Sen rantaviivan pituus on 1,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 162,1 metriä mpy.
Pitkä marssi 7

Pitkä marssi 7:n pienoismalli.
Pitkä marssi 7 on Pitkä marssi -rakettiperheeseen kuuluva kantoraketti. Ensimmäinen laukaisu tehtiin 25. kesäkuuta 2016 Wenchangin avaruuskeskuksesta. Mukana oli uuden miehitetyn aluksen mallikappale.
Raketti käyttää ajoaineena kerosiinia ja nestehappea.
Pav bhaji

Perinteinen Pav bhaji -annos.
Pav bhaji, joskus myös Pao bhaji, on intialainen, alun perin maratilaisesta keittiöstä tuleva pikaruoka. Ruokalaji on suosittu Maharashtran ja Gujaratin osavaltioissa sekä erityisesti isoilla metropolialueilla, kuten Mumbaissa. Pav merkitsee marathin kielellä ruokalajiin kuuluvaa leipäpalaa – sanan alkuperä on peräisin portugalin kielestä, jossa pão tarkoittaa kirjaimellisesti "leipää". Bhajilla tarkoitetaan taas annoksen pannulla paistettavaa kasvisten ja mausteiden kastikemaista, voimaperäisesti soseutettua seosta. Annoksen lisukkeisiin kuuluvat usein esimerkiksi korianterin lehdet, pilkottu raaka sipuli sekä sitruunanviipale. Voin runsas käyttö Pav bhajin valmistuksessa ja voitelussa liittyy myös ruokalajiin olennaisesti.
Historia

Ruokalajin alkuperä sijoittuu 1800-luvun brittikolonialismin myötä teollistuneeseen Mumbaihin, jossa erityisesti tekstiiliteollisuus oli valtavassa kasvussa. Tehtaiden lounastaukojen lyhyyden vuoksi työläisillä ei normaalisti ollut aikaa nauttia täysipainoista lounasta. Kevyttä lounasta suosittiin myös siksi, että sellaisen jälkeen lounastauolta oli helpompi palata fyysisesti raskaan työn ääreen verrattuna täysipainoiseen, raskaaseen lounaaseen. Pav bhajissa perinteinen riisi tai roti korvattiinkin kevyemmällä pav-leivällä, ja curry-tyyppinen ruoka korvattiin niin ikään kevyemmällä bhaji-sekoituksella. Näistä ajoista asti pav bhaji on pysynyt myös siirtomaavallasta vapautuneen Intian yhtenä suosituimmista katu- ja lounasruoka-annoksista.
Ruokalaji on vaihtelevassa mittakaavassa levinnyt myös Intian ulkopuolelle ympäröivään itäiseen Aasiaan, mutta myös länsimaihin kuten Yhdysvaltoihin, Australiaan sekä Britanniaan.
Valmistus

Koska pav bhaji on yleensä nopeasti valmistettava ruoka ja annoksen valmistajat joutuvat sopeutumaan raaka-aineiden nopeaan vaihtuvuuteen, annoksen resepti saattaa vaihdella hyvinkin selkeästi kausittain ja alueittain. Ruokalajin yleisimpinä ja todennäköisinä raaka-aineina voidaan kuitenkin mainita ainakin muussattu peruna, pilkottu tomaatti, hienonnettu sipuli, herneet sekä pilkottu paprika. Muut vihannekset, kuten kukkakaali, porkkana tai munakoiso, ovat myös usein hyödynnettyjä ainesosia. Mausteina valmistajat käyttävät yleensä omaa yksilöllistä pav bhaji masala -mausteseosta. Tämän lisäksi olennaisiin mausteisiin kuuluvat muun muassa valkosipuli, inkivääri, chili ja kurkuma. Sitruunamehun puristaminen annokseen on myös tavallista jo sitä valmistettaessa. Runsas mausteiden määrä antaa annokseen paljon makua mutta myös paksuntaa sen vedellä jatkettua koostumusta. Kun koko sekoitus on paistunut muutaman minuutin ajan, pav bhaji tarjoillaan lisukkeiden kera kuumalta astialta, usein voisilmän kera.
Pav bhajin valmistusta delhiläisessä katukeittiössä.
Petshop of Horrors

Petshop of Horrors on Matsuri Akinon luoma kauhumanga- ja anime-sarja. Se on ensimmäisen kerran julkaistu Japanissa vuonna 1996. Amerikkalainen kustannusyhtiö Tokyopop julkaisi sen myöhemmin englanniksi kesäkuussa 2003, ja Pauna Media Group alkoi suomentaa sitä vuonna 2008.
Juoni

Chinatownissa, Yhdysvalloissa, on pieni eläinliike. Sitä vetää salaperäinen kauppias Kreivi D. Hän myy ihmisille unelmia, salaperäisiä taruolentoja asiakkaiden tarpeiden ja haaveiden mukaan. Saadakseen tällaisen 'lemmikin', on allekirjoitettava sopimus, jossa on 3 ehtoa. Jos nämä ehdot rikotaan, liike ei ole vastuussa tapahtuneista. Yhden asiakkaan kuoltua salaperäisesti jättäen jälkeensä kuolleen liskon, etsivä Orcot alkaa tutkia Kreivi D:n osallisuutta asiaan. Hän uskoo vakaasti että kuolleella liskolla, kuolemalla ja kauppiaalla on selvä yhteys. Hän jää jollain tavoin epäilemään Kreivi D:tä kaikesta hämärästä, vaikkakin on samalla kiehtoutunut Kreivi D:stä jota vastaan hän ei pysty todistamaan. Kreivi D on yksi suuri mysteeri jonka menneisyyttä selvitetään hyvin hitaasti. Ainoa heti alusta havaittavissa oleva luonteenpiirre on D:n kyltymätön makeanhimo. Jokaisen osan aikana ilmenee uusia taruolentoja ja toistaan traagisempia kuolemia ja kohtaloita.
Hahmoja

Kreivi D
Konstaapeli Leon Orcot
Chris Orcot
Sekä lisäksi paljon sivuhahmoja.
Osat

Sarjaa on julkaistu kaikkiaan 13[lähde? ] osaa.
Unelma
Epätoivo
Tytär
Kolmetoista
Lohikäärme
Arpa
Herkku
Tuho
Timantti
Halu
Jälkiruoka
Paholainen
Digitaalinen
Etsivä ja kukat osa 1
Musta hevonen
Etsivä ja kukat osa 2
Dracula
Kaksikko
Armas
Päivähoito
Tanssi
Petra Němcová

Petra Němcová
Petra Němcová (s. 24. kesäkuuta 1979) on tšekkiläinen huippumalli. Hän on esiintynyt muun muassa Victoria's Secret -alusasujen mallina sekä Sports Illustrated Swimsuit Issue -lehden kannessa.
Němcová ja hänen silloinen kihlattunsa, valokuvaaja Simon Atlee, olivat Khao Lakissa, Thaimaassa tapaninpäivän 2004 Intian valtameren maanjäristyksen aikana. Němcován lantio sekä jalka murtuivat onnettomuudessa. Simon Atlee menehtyi aaltoihin.
Němcová seurusteli poptähti James Bluntin kanssa, mutta erosi vuoden 2007 tammi-helmikuussa.
Aiheesta muualla

Petra Němcován virallinen sivusto
Němcován profiili FMD-databasessa
Petra Němcován Video virallinen sivusto (Arkistoitu – Internet Archive)
Petenaeaceae

| Petenaeaceae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Huerteales
Heimo::  Petenaeaceae  Christenh., M.F.Fay & M.W.Chase
Lajit
 Petenaea cordata 
Katso myös
   Petenaeaceae Wikispeciesissä   Petenaeaceae Commonsissa 
Infobox OKNimi-testi OK: 
Petenaeaceae on yhden kasvilajin (Petenaea cordata) käsittävä keskiamerikkalainen koppisiemenisheimo Huerteales-lahkossa.
Tuntomerkit

Petenaea cordata on puu tai kookas pensas, jonka lehdet sijaitsevat kierteisesti ja ovat kourasuoniset, tiheähampaiset ja korvakkeelliset. Kukat sijaitsevat haaraisissa kukinnoissa. Kukassa on yksikiehkurainen kehä, jossa on vaaleanpunaisia väkäskarvoja sisäpinnalla ja tyvirauhasia. Heteitä on 8–12. Yhdislehtinen sikiäin koostuu viidestä emilehdestä, ja siinä on paljon siemenaiheita; vartalo on pitkä. Hedelmä on liuskainen marja, jossa vartalon jäänne on jäljellä.
Levinneisyys

Laji kasvaa Keski-Amerikassa.
Luokittelu

Petenaea cordata luokitellaan nykyään Huerteales-lahkoon, ja sen lähin sukulaisheimo on Gerrardinaceae. Aiemmin sitä on pidetty lehmusten (ent. heimo Tiliaceae) ja heimon Elaeocarpaceae sukulaisena. On myös molekyylitaksonomisia viitteitä siitä, että se saattaisi olla sukua Muntingiaceae-heimolle, joka on lahkossa Malvales.
Aiheesta muualla

Levinneisyyskartta: http://www.mobot.org/mobot/research/apweb/maps/Petenaea.gif
Kuva: http://tcf.bh.cornell.edu/imgs/lkelly/r/Tiliaceae_Petenaea_cordata_4852.html
Pavarolo

| Pavarolo |
| --- | --- |

 Pavarolo
 Koordinaatit: 45°04′20″N, 7°50′04″E 
Valtio:  Italia
Alue:  Piemonte
Metropolikaupunki:  Torino
Korkeus:  363 m
Väkiluku:  1,172 
Aikavyöhyke:  UTC+1
 – Kesäaika:  UTC+2
 
 https://www.comune.pavarolo.to.it 
Infobox OKVirheellinen NIMI-arvo: 
Pavarolo (piemonteksi Pavareul) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1.172 asukasta.
Pertti Vainionpää

Pertti Vainionpää (s. 1944 Pielisjärvi) on yhteiskuntatieteiden maisteri  ja Nurmeksen kaupunginjohtaja vuosina 1974–2012.
Hän on Suomen pitkäaikaisin kaupunginjohtaja virkavuosissa laskettuna. Hän aloitti uransa kunnallispolitiikassa Joensuun kaupunginjohtaja Aaro Heikkilän alaisuudessa 1970-luvulla. Nurmeksen kaupunginjohtajana hänen ensimmäinen tehtävänsä oli sopeuttaa kuntalaiset vuonna 1973 tapahtuneeseen Nurmeksen kauppalan ja Nurmeksen maalaiskunnan kuntaliitokseen. Vuonna 1978 Bomban karjalaiskylä teki Nurmeksesta hänen mukaansa poikkeuksellisen suositun matkailukohteen Suomen mittakaavassa. Vainionpäälle myönnettiin kaupunkineuvoksen arvonimi 5. joulukuuta 2008.
Vainionpään seuraajaksi Nurmeksen kaupunginjohtajaksi valittiin Asko Saatsi. Vuoden 2017 kuntavaaleissa Vainionpää oli kokoomuksen kuntavaaliehdokas Joensuussa.
Petra Pakkanen

| Petra Pakkanen> Henkilötiedot |
| --- | --- |
Syntynyt: 1967 (ikä 56–57)
Petra Pakkanen (s. 1967) on suomalainen antiikintutkija. Pakkanen on toiminut Suomen Ateenan-instituutin johtajana vuodesta  2021 lähtien.
Pakkanen väitteli tohtoriksi Helsingin  yliopistossa uskontotieteen oppiaineesta vuonna 1995. Hänen päätutkimusaloihinsa kuuluvat antiikin Kreikan uskonto ja filhellenismi.
Julkaisuja

Pakkanen, Petra: Interpreting early Hellenistic religion: A study based on the cult of Isis and the mystery cult of Demeter.  [P. Pakkanen], 1995.  (englanniksi) Väitöskirja.
Palupera

| Palupera |
| --- | --- |
 Hellenurmejärvi
 lippu:  vaakuna
 Palupera
 Koordinaatit: 58°07′09″N, 26°20′40″E 
Valtio:   Viro
Maakunta:  Valgamaa ja Tartumaa
Kunta:  osa Otepään kuntaa osa Elvan kuntaa
Lakkautettu:  2017
Pinta-ala:  
 – Kokonaispinta-ala:  123,29 km²
Väkiluku (2016):  1 044
 – Väestötiheys:  8,5 as./km²
Aikavyöhyke:  UTC+2
 – Kesäaika:  UTC+3
 
 www.palupera.ee 
Infobox OKVirheellinen NIMI-arvo: 
Palupera oli kunta Virossa Valgamaan maakunnassa.
Vuoden 2017 kuntauudistuksessa Paluperan kunta jaettiin kahtia: kylistä seitsemän liitettiin uuteen Otepään kuntaan ja seitsemän Tartumaalle perustettuun Elvan kuntaan. Paluperan kylä siirtyi Elvaan.
Entinen kunta

Kunta sijaitsi maakunnan koillisosassa Valgan koillis- ja Tarton lounaispuolella. Kunnassa oli arviolta 1 044 asukasta (vuonna 2016) ja sen pinta-ala on 123,29 neliökilometriä.
Kuntaan kuului 14 kylää: Astuvere, Atra, Hellenurme, Lutike, Makita, Miti, Mäelooga, Neeruti, Nõuni, Palupera, Pastaku, Päidla, Räbi ja Urmi.
Entinen kunta > Väestö

Vuonna 2011 Paluperan kunnassa oli 1 373 asukasta, joista 1 275 (92,9 %) oli virolaisia, 75 (5,5 %) venäläisiä ja 24 (1,7 %) muita kansallisuuksia.
Kuvia

Hellenurmen kartanon vesimylly
Paluperan kartanon puistoa
Paluperan rautatieasema
Aiheesta muualla

Kuvia tai muita tiedostoja aiheesta Palupera Wikimedia Commonsissa
Petra Nováková

| Petra Nováková |
| --- | --- |
 Petra Nováková 2018 Seefeldissä
Henkilötiedot
Syntynyt: 17. elokuuta 1993 (ikä 31) Karlovy Vary, Tšekin tasavalta
Kansalaisuus:   Tšekki
Uran tiedot
Seura:  Lk Slovan Karlovy Vary
Laji:  maastohiihto 
Maailmancup
Kaudet:  2013-
Paras sijoitus:  6. (Lillehammer 2015 Skiathlon)
Voitot:  0
Palkintokorokkeella:  0
 Tietolaatikko päivitetty 5.3.2018 
Petra Nováková (s. 17. elokuuta 1993) on tšekkiläinen maastohiihtäjä, joka edustaa Lyžařský Klub Slovan Karlovy Varya.
Maastohiihdon maailmancupissa Nováková kilpaili ensimmäisen kerran Liberecissä tammikuussa 2013. Ensimmäiset maailmancupin pisteensä Nováková saavutti Lenzerheidessa joulukuussa 2013 oltuaan vapaan hiihtotavan sprintissä 19:s. Kymmenen parhaan joukkoon hän sijoittui ensimmäisen kerran Lillehammerin 15 kilometrin yhdistelmäkilpailussa joulukuussa 2015 oltuaan kuudes.
Val di Fiemmen MM-kilpailuissa 2013 Nováková sijoittui 10 kilometrin vapaan hiihtotavan kilpailussa 56:nneksi. Sotšin olympialaisissa 2014 Nováková oli vapaan hiihtotavan sprintissä 24:s, 15 kilometrin yhdistelmähiihdossa 36:s ja 30 kilometrin vapaan hiihtotavan yhteislähtökilpailussa 37:s.
Aiheesta muualla

Petra Novákován kotisivut (Arkistoitu – Internet Archive)
Perfect Strangers (Tommishockin & Kimarrin albumi)

| Perfect Strangers Tommishock & Kimarr |
| --- | --- | --- |

Studioalbumin tiedot
 Julkaistu: 19. helmikuuta 2007
 Formaatti: CD
 Tuottaja(t): Kimarr
 Tyylilaji: rap
 Levy-yhtiö: Softone Music
Tommishockin muut julkaisut
| Jos sanat vois tappaa 2004 | Perfect Strangers 2007 | Uhanalainen muukalainen 2012 |
Kimarrin muut julkaisut
| Miss You Already 2005 | Perfect Strangers 2007 | Petite 2008 |
Perfect Strangers on Tommishockin ja Kimarrin yhteisalbumi, joka julkaistiin 19. helmikuuta 2007 levymerkillä Softone Music. Kimarr vastasi levyn tuotannosta ja Tommishock räpeistä.
Kappaleet

My Fathers Song
Dead in the Zone
Perfect Strangers
Gunnin' 'Em Down
Suicidal O' Six
Kill Me (mukana Frankly Irrational)
Beautiful Madness
In No Uncertain Words
Gunnin' 'Em Down (Viewmaster remix)
Beautiful Madness (Otniel remix)
Perfect Strangers (Rrimöykk remix)
Arvostelut

Desibeli.net:
Aiheesta muualla

Albumin arvostelu Tuoreetplatat -sivustolla (vaatii käyttöoikeuden)
Tommishock MySpace -sivustolla  (suomeksi)
Softone Music MySpace -sivustolla  (suomeksi)
Pekka Halosen akatemia

Pekka Halosen akatemia on  Keski-Uudellamaalla Tuusulassa sijaitseva kulttuurialan oppilaitos. Se on yksi Keuda Tuusulan koulutusyksiköistä. Kuvallisen ilmaisun koulutukseen erikoistuneessa yksikössä annetaan ammatillista toisen asteen media-alan ja kuvallisen ilmaisun perustutkintokoulutusta ja kansanopistokoulutusta. Nimi viittaa kuuluun Tuusulan taidemaalariin Pekka Haloseen.
Akatemiassa voi suorittaa tutkinnon osia tai kuvallisen ilmaisun perustutkinnon (kuva-artesaani) graafisen suunnittelun, kuvataiteen sekä valokuvauksen osaamisaloilla. Opinnot kestävät 2–3 vuotta riippuen aikaisemmasta koulutuksesta. Opiskelijoita on yhteensä noin 280.
Pekka Halosen akatemia toimii nykyään entisessä Tuusulan kansanopiston rakennuksessa, joka valmistui vuonna 1908.
Aiheesta muualla

Opistoa ylläpitävän yhtiön historiaa (Pörssitiedon sivu)
Saudi-Arabian Grand Prix 2023

|  Saudi-Arabian Grand Prix 2023  |
| --- | --- |
 2. osakilpailu 22 osakilpailusta kaudella 2023. 

Päivämäärä:  19. maaliskuuta 2023
Rata:  Jeddah Corniche Circuit
Sijainti:  Jedda, Saudi-Arabia
Ratatyyppi:  Katurata
Radan pituus:  6,174 km
Kilpailun pituus:  50 kierrosta, 308,450 km
Sää:   Selkeä
Paalupaikka
Kuljettaja:   Sergio Pérez   (Red Bull Racing-Honda RBPT)
Paaluaika:  1.28,265
Palkintokoroke
Voittaja:   Sergio Pérez   (Red Bull Racing-Honda RBPT)
Toinen:   Max Verstappen   (Red Bull Racing-Honda RBPT)
Kolmas:   Fernando Alonso   (Aston Martin Aramco-Mercedes)
Nopein kierros
Kuljettaja:   Max Verstappen   (Red Bull Racing-Honda RBPT)
Kierrosaika:  1.31,906 (kierroksella 50)
Saudi-Arabian Grand Prix 2023 (virallisesti Formula 1 STC Saudi Arabian Grand Prix 2023) oli Formula 1 -kauden 2023 toinen osakilpailu, joka ajettiin 19. maaliskuuta Jeddan katuradalla Saudi-Arabiassa.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 17. maaliskuuta | 16.30–17.30 | 15.30–16.30 | 1. vapaat harjoitukset |  Aurinkoinen | 26 °C | 40–45 °C | 54–55 % |
| 17. maaliskuuta | 20.00–21.00 | 19.00–20.00 | 2. vapaat harjoitukset |  Selkeä | 25–26 °C | 30–31 °C | 49–51 % |
| 18. maaliskuuta | 16.30–17.30 | 15.30–16.30 | 3. vapaat harjoitukset |  Aurinkoinen | 26–27 °C | 37–43 °C | 55–58 % |
| 18. maaliskuuta | 20.00–21.00 | 19.00–20.00 | Aika-ajot |  Selkeä | 26–27 °C | 31–32 °C | 41–50 % |
| 19. maaliskuuta | 20.00–22.00 | 19.00–21.00 | Kilpailu |  Selkeä | 25–26 °C | 30–31 °C | 55–59 % |
Lähteet:
Vapaat harjoitukset

Ensimmäisten vapaiden harjoitusten nopein oli Red Bullin Max Verstappen ennen tallikaveriaan Sergio Péreziä ja Aston Martinin Fernando Alonsoa.
Verstappen oli myös toisten vapaiden harjoitusten nopein, Alonso oli toinen ja Pérez kolmas. Myös teknisiä vaikeuksia esiintyi harjoitusten aikana, kun Verstappen ei ollut tyytyväinen autonsa vaihteistoon ja Mercedeksen Lewis Hamiltonilla oli vaikeuksia pidon puutteen vuoksi.
Verstappen oli kolmansien vapaiden harjoitusten nopein, Pérez oli toinen ja Alonso kolmas. Ferrari ajatti vähemmän kuljettajiansa radalla, koska autoissa oli esiintynyt moottoriongelmia, ja AlphaTaurin Nyck de Vries joutui jättämään harjoitukset väliin moottorinvaihdon vuoksi.
Aika-ajot

Pérez ajoi paalupaikalle ennen Ferrarin Charles Leclerciä ja Alonsoa, mutta Leclercin lähtöruuturangaistuksen myötä Alonso nousi toiseksi ja Mercdeksen George Russell kolmanneksi. Verstappenilla oli aika-ajoissa voimansiirtovika moottorissa, minkä vuoksi hän jäi 15:nneksi.
Kilpailu

Pérez ajoi kilpailun voittoon, Verstappen oli toinen ja Alonso kolmas, vaikka Alonso aluksi menetti palkintokorokesijoituksensa tuomariston tutkittua Aston Martinin varikkotoiminnan sääntöjenmukaisuutta. Kilpailun toinen kyseenalainen tilanne tapahtui Verstappenin ja Pérezin välillä, kun molemmat yrittivät ajaa tallimääräyksistä ja teknisistä vioista huolimatta kilpailun nopeimman kierroksen saadakseen ylimääräisen MM-pisteen.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 11 |  Sergio Pérez | Red Bull Racing-Honda RBPT | 1.29,244 | 1.28,635 | 1.28,265 | 1 |
| 2 | 16 |  Charles Leclerc | Ferrari | 1.29,396 | 1.28,903 | 1.28,420 | 12 |
| 3 | 14 |  Fernando Alonso | Aston Martin Aramco-Mercedes | 1.29,298 | 1.28,757 | 1.28,730 | 2 |
| 4 | 63 |  George Russell | Mercedes | 1.29,592 | 1.29,132 | 1.28,857 | 3 |
| 5 | 55 |  Carlos Sainz | Ferrari | 1.29,411 | 1.28,957 | 1.28,931 | 4 |
| 6 | 18 |  Lance Stroll | Aston Martin Aramco-Mercedes | 1.29,335 | 1.28,962 | 1.28,945 | 5 |
| 7 | 31 |  Esteban Ocon | Alpine-Renault | 1.29,707 | 1.29,255 | 1.29,078 | 6 |
| 8 | 44 |  Lewis Hamilton | Mercedes | 1.29,689 | 1.29,374 | 1.29,223 | 7 |
| 9 | 81 |  Oscar Piastri | McLaren-Mercedes | 1.29,706 | 1.29,378 | 1.29,243 | 8 |
| 10 | 10 |  Pierre Gasly | Alpine-Renault | 1.29,890 | 1.29,411 | 1.29,357 | 9 |
| 11 | 27 |  Nico Hülkenberg | Haas-Ferrari | 1.29,547 | 1.29,451 |  | 10 |
| 12 | 24 |  Zhou Guanyu | Alfa Romeo-Ferrari | 1.29,654 | 1.29,461 |  | 11 |
| 13 | 20 |  Kevin Magnussen | Haas-Ferrari | 1.29,744 | 1.29,634 |  | 13 |
| 14 | 77 |  Valtteri Bottas | Alfa Romeo-Ferrari | 1.29,929 | 1.29,668 |  | 14 |
| 15 | 1 |  Max Verstappen | Red Bull Racing-Honda RBPT | 1.28,761 | 1.49,953 |  | 15 |
| 16 | 22 |  Yuki Tsunoda | AlphaTauri-Honda RBPT | 1.29,939 |  |  | 16 |
| 17 | 23 |  Alexander Albon | Williams-Mercedes | 1.29,994 |  |  | 17 |
| 18 | 21 |  Nyck de Vries | AlphaTauri-Honda RBPT | 1.30,244 |  |  | 18 |
| 19 | 4 |  Lando Norris | McLaren-Mercedes | 1.30,447 |  |  | 19 |
| NC | 2 |  Logan Sargeant | Williams-Mercedes | 2.08,510 |  |  | 20 |
107 % aika: 1.34,974
Lähteet: